Author: NN_30
Last saved by: Goran Stojic

NAKON GODIDU DANA OD POČETKA EPIDEMIJE MALIH BOGINJA

Obolelo 5752 osoba

*Zaključno sa 12. oktobrom na istim teritorijama registrovano je ukupno 5745 slučajeva malih boginja

Prema saopštenju Instituta za javno zdravlje Srbije “Dr Milan Jovanović Batut”, od početka oktobra 2017. godine, zaključno sa 18. oktobrom ove godine, na teritoriji Republike Srbije, uključujući i teritoriju nadležnosti Zavoda za javno zdravlje Kosovska Mitrovica, registrovana su ukupno 5752 slučaja malih boginja, od kojih su 2902 laboratorijski potvrđena u Institutu Torlak. 
Zaključno sa 12. oktobrom na istim teritorijama registrovano je ukupno 5745 slučajeva malih boginja.

Ukupan broj registrovanih smrtnih ishoda zbog komplikacija uzrokovanih malim boginjama iznosi 15.

Najmlađa obolela osoba je stara 15 dana, a najstarija 71 godinu, dok je najveći broj obolelih u uzrasnim grupama mlađim od pet i starijim od 30 godina.
Većina obolelih osoba, čak 94 odsto, je nevakcinisana, nepotpuno vakcinisana ili nepoznatog vakcinalnog statusa.

Od ukupnog broja obolelih, 33 odsto bilo je hospitalizovano ili je hospitalizacija u toku. Od težih komplikacija malih boginja registrovano je zapaljenje mozga kod dve i upala pluća kod 580 obolelih osoba.

Dana 27. decembra prošle godine Klinika za infektivne i tropske bolesti u Beogradu prijavila je prvi smrtni ishod kod osobe uzrasta 30 godina iz Beograda, koja nije bila vakcinisana. Bolest je laboratorijski potvrđena, a u kliničkom toku je došlo do razvoja zapaljenja pluća. To je prvi smrtni ishod od malih boginja registrovan posle 20 godina u Srbiji. 

Epidemija malih boginja na teritoriji Kosova i Metohije sa većinskim srpskim i nealbanskim stanovništvom prijavljena je 23. oktobra 2017. godine i do 18. ove godine na navedenoj teritoriji registrovano je 410 obolelih osoba. 

Od početka maja 2018. godine epidemije malih boginja prijavljene su na teritoriji opština Trgovište (13 obolelih) i Paraćin (86 obolelih).

Porodične epidemije malih boginja prijavljene su u Rumi (tri obolela), Inđiji (osam obolelih), Čajetini (dva obolela), Kosjeriću (dva obolela), Kruševcu (tri obolela), Despotovcu (četiri obolela), Sjenici (tri obolela) i Loznici (četiri).

Od 9. oktobra 2017.godine na snazi su pooštrene mere epidemiološkog nadzora nad malim boginjama na teritoriji Republike Srbije u skladu sa Planom aktivnosti za odstranjivanje ove bolesti u Republici Srbiji (prijava sumnje, laboratorijska dijagnostika, izolacija i lečenje obolelih, zdravstveni nadzor, epidemiološki nadzor, vakcinacija nevakcinisanih i nepotpuno vakcinisanih lica). 

U skladu sa predloženim merama Instituta za javno zdravlje Srbije „Dr Milan Jovanović Batut” na teritoriji Republike Srbije intenzivno se sprovodi vakcinacija svih nevakcinisanih i nepotpuno vakcinisanih osoba uzrasta od navršenih 12 meseci do navršenih 14 godina.

Imajući u vidu navedene okolnosti, period zaraznosti, sezonost, ostvarene kontakte, mere pooštrenog nadzora treba sprovoditi do daljnjeg, odnosno najmanje u periodu dvostruke maksimalne inkubacije od poslednjeg registrovanog slučaja,  a u skladu sa parametrima u oceni i proceni epidemiološke situacije u žarištu epidemije, odnosno na teritoriji Republike.

J. M.
LEG:GOTOVO ŠEST HILJADA OBOLELIH:epidemija,konačno,jenjava
LEG:MERE POOŠTRENOG NADZORA DO DALJNJEG:intenzivirana preventive
(Projekat “Nišlije se uključuju u odlučivanje” sufinansiran iz budžeta grada Niša)